Александър Дънков
Надпяване

chitanka.info

Всяка сутрин заминавам

на училище с торбичка

и по пътя се надпявам

из гората с пойна птичка.

Ето пръв запявам аз

и очаквам да запее,

та гласът й с моя глас

в чудна песен да се слее.

С дрозда пеем във гората

песен звънка, песен мила

и възкликва ми душата:

дружбата се е родила!

Ако сутрин закъснявам,

дроздът чака мойта песен,

дружбата ни продължава

всяка пролет, всяка есен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.